CELEX: 62017TA0329
Language: fi
Date: 2019-03-07 00:00:00
Title: asia T-329/17: Unionin yleisen tuomioistuimen tuomio 7.3.2019 — Hautala ym. v. EFSA (Oikeus tutustua asiakirjoihin — Asetus (EY) N:o 1049/2001 — Karsinogeenisuustutkimuksiin liittyvät asiakirjat, jotka on laadittu tehoaineen glyfosaatti hyväksynnän uusimisen yhteydessä — Asiakirjoihin tutustumista koskevan oikeuden epääminen osittain — Taloudellisten etujen suojaa koskeva poikkeus — Ylivoimainen yleinen etu — Asetus (EY) N:o 1367/2006 — Ympäristöpäästöihin liittyvien tietojen käsite)

29.4.2019   
            
            
               FI
            
            
               Euroopan unionin virallinen lehti
            
            
               C 148/47
            
         
      Unionin yleisen tuomioistuimen tuomio 7.3.2019 — Hautala ym. v. EFSA
      (asia T-329/17) (1)
      
      (Oikeus tutustua asiakirjoihin - Asetus (EY) N:o 1049/2001 - Karsinogeenisuustutkimuksiin liittyvät asiakirjat, jotka on laadittu tehoaineen glyfosaatti hyväksynnän uusimisen yhteydessä - Asiakirjoihin tutustumista koskevan oikeuden epääminen osittain - Taloudellisten etujen suojaa koskeva poikkeus - Ylivoimainen yleinen etu - Asetus (EY) N:o 1367/2006 - Ympäristöpäästöihin liittyvien tietojen käsite)
      (2019/C 148/44)
      Oikeudenkäyntikieli: englanti
      
         Asianosaiset
      
      
         Kantajat: Heidi Hautala (Suomi), Benedek Jávor (Unkari), Michèle Rivasi (Ranska) ja Bart Staes (Belgia) (edustaja: asianajaja B. Kloostra)
      
         Vastaaja: Euroopan elintarviketurvallisuusviranomainen (EFSA) (asiamiehet: D. Detken, J. Tarazona, F. Volpi ja B. Vagenende, avustajinaan asianajajat R. van der Hout ja C. Wagner)
      
         Väliintulijat, jotka tukevat vastaajan vaatimuksia: Cheminova A/S (Harboøre, Tanska) (edustaja: asianajaja C. Mereu), Monsanto Europe (Antwerpen, Belgia) ja Monsanto Company (Wilmington, Delaware, Yhdysvallat) (edustajat: aluksi asianajajat M. Pittie, P. Honoré ja N. Callens, sittemmin asianajajat P. Honoré, N. Callens ja A. Helfer)
      
         Oikeudenkäynnin kohde
      
      SEUT 263 artiklaan perustuva vaatimus EFSA:n 14.3.2017 tekemän päätöksen osittaiseksi kumoamiseksi sikäli kuin siinä evättiin osittain oikeus saada tutustua kahteentoista karsinogeenisuustutkimukseen, jotka koskivat tehoaine glyfosaattia ja jotka oli laadittu kyseisen aineen hyväksynnän uusimismenettelyn yhteydessä kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21.10.2009 annetun Euroopan parlamentin ja neuvoston asetuksen (EY) N:o 1107/2009 (EUVL 2009, L 309, s. 1) mukaisesti.
      
         Tuomiolauselma
      
      
                  1)
               
               
                  
                     Euroopan elintarviketurvallisuusviranomaisen (EFSA) 14.3.2017 tekemä päätös kumotaan siltä osin kuin EFSA eväsi oikeuden saada tutustua kahdentoista karsinogeenisuustutkimuksen, jotka koskivat tehoaine glyfosaattia, osiin ”Aineisto, koeolosuhteet ja menetelmät” sekä ”Tulokset ja analyysit”.
                  
               
            
                  2)
               
               
                  
                     EFSA vastaa omista oikeudenkäyntikuluistaan, ja se velvoitetaan korvaamaan Heidi Hautalan, Michèle Rivasin, Benedek Jávorin ja Bart Staesin oikeudenkäyntikulut.
                  
               
            
                  3)
               
               
                  
                     Cheminova A/S, Monsanto Europe ja Monsanto Company vastaavat omista oikeudenkäyntikuluistaan.
                  
               
            
         (1)  EUVL C 249, 31.7.2017.